Návrh rozhodnutie Rady, ktorým sa Holandskému kráľovstvu povoľuje uplatňovať opatrenie odchyľujúce sa od článku 193 smernice 2006/112/ES o spoločnom systéme dane z pridanej hodnoty (Iba holandské znenie je autentické) /* KOM/2007/0491 v konečnom znení */





[pic] | KOMISIA EURÓPSKYCH SPOLOČENSTIEV | Brusel, 3.9.2007 KOM(2007) 491 v konečnom znení Návrh ROZHODNUTIE RADY, ktorým sa Holandskému kráľovstvu povoľuje uplatňovať opatrenie odchyľujúce sa od článku 193 smernice 2006/112/ES o spoločnom systéme dane z pridanej hodnoty (Iba holandské znenie je autentické) (predložená Komisiou) DÔVODOVÁ SPRÁVA SÚVISLOSTI NÁVRHU | 110 | Dôvody a ciele návrhu Podľa článku 395 smernice 2006/112/ES z 28. novembra 2006 o spoločnom systéme dane z pridanej hodnoty môže Rada, ktorá koná jednomyseľne na návrh Komisie, povoliť ktorémukoľvek členskému štátu uplatňovať osobitné opatrenia odchyľujúce sa od ustanovení uvedenej smernice s cieľom zjednodušiť postup pri výbere DPH, zabrániť určitým druhom daňových únikov alebo obchádzaniu daňových povinností. Listom, ktorý generálny sekretariát Komisie zaevidoval 24. novembra 2006, Holandské kráľovstvo požiadalo o povolenie uplatňovať odchyľujúce sa opatrenie v konfekčnom odevnom priemysle, ako bolo predtým dočasne udelené rozhodnutím 1998/20/ES (v znení zmien a doplnení). Komisia v súlade s článkom 395 ods. 2 smernice 2006/112/ES informovala o žiadosti predloženej Holandským kráľovstvom ostatné členské štáty listom z 10. júla 2007. Listom zo 17. júla 2007 Komisia oznámila Holandskému kráľovstvu, že má k dispozícii všetky informácie, ktoré považuje za potrebné na posúdenie žiadosti. | 120 | Všeobecné súvislosti Požadované opatrenie by sa malo považovať predovšetkým za opatrenie na predchádzanie určitým druhom daňových únikov v konfekčnom odevnom priemysle. Subdodávatelia v odvetví odevnej konfekcie sú neraz malé spoločnosti, ktoré často pôsobia ako provizórne podniky, sú pre daňovú správu ťažko kontrolovateľné a môžu slúžiť ako nástroje daňových únikov. Bežnou formou daňového úniku je, že subdodávatelia nezaplatia daňovému orgánu fakturovanú DPH, následne sa nedajú vypátrať, zákazníkom (dodávateľom) však zanechajú náležite platnú faktúru umožňujúcu nárokovať si daňový odpočet. Rozhodnutím sa Holandskému kráľovstvu povoľuje uplatňovať v konfekčnom odevnom priemysle režim, pri ktorom sa povinnosť zaplatiť daňovej správe DPH prenesie zo subdodávateľa na odevný podnik (dodávateľa). Holandskému kráľovstvu už skôr povolilo uplatniť tento režim, ktorý sa odchyľuje od článku 193 smernice 2006/112/ES o DPH, rozhodnutie Rady 1998/20/ES. Pôvodná platnosť do 31. decembra 1999 bola rozhodnutím Rady 2000/435/ES predĺžená do 31. decembra 2003 a ešte raz do 31. decembra 2006 rozhodnutím Rady 2004/516/ES. Holandské kráľovstvo zdôrazňuje, že predchádzajúce odchýlky viedli k zníženiu daňových únikov zo strany subdodávateľov v konfekčnom odevnom priemysle. Komisia však nemá istotu v tom, do akej miery k tomuto zníženiu viedla odchýlka a do akej miery sa na ňom podieľali zmeny v samotnom odvetví. Konfekčný odevný priemysel sa neustále vyvíja a subdodávatelia sa preto presúvajú z jednej krajiny do druhej, okrem iného kvôli nákladom na pracovnú silu. Nedá sa teda vylúčiť, že niektorí subdodávatelia jednoducho opustili Holandské kráľovstvo z ekonomických dôvodov. S cieľom vyhodnotiť vplyv súčasnej odchýlky na jednej strane a ďalších faktorov na strane druhej sa od Holandského kráľovstva požaduje, aby Komisii predložilo správu o účinnosti daného opatrenia. | 130 | Existujúce ustanovenia v oblasti návrhu Rozhodnutie Rady 98/20/ES z 19. decembra 1997, ktorým sa Holandské kráľovstvo oprávňuje na ďalšie uplatňovanie opatrenia odchyľujúceho sa od článku 21 šiestej smernice Rady 77/388/ES o zosúladení právnych predpisov členských štátov týkajúcich sa daní z obratu (Ú. v. ES L 8, 14. 1. 1998, s. 16. Rozhodnutie zmenené a doplnené rozhodnutím 2000/435/ES (Ú. v. ES L 172, 17. 2. 2000, s. 24) a rozhodnutím 2004/516/ES (Ú. v. EÚ L 221, 21. 6. 2004, s. 17). | 141 | Súlad s ostatnými politikami a cieľmi Únie Neuplatňuje sa. | KONZULTÁCIE SO ZÚčASTNENÝMI STRANAMI A POSÚDENIE VPLYVU | Konzultácie so zúčastnenými stranami | 219 | Nepodstatné. | Získavanie a využívanie odborných posudkov | 229 | Externý odborný posudok nebol potrebný. | 230 | Hodnotenie vplyvu Návrh na rozhodnutie je zameraný na boj proti prípadnému vyhýbaniu sa povinnosti odvádzať DPH v konfekčnom odevnom priemysle, a má preto možný pozitívny hospodársky dopad. Vzhľadom na úzky rozsah pôsobnosti danej odchýlky a na jej dočasné uplatňovanie budú účinky v každom prípade obmedzené. | PRÁVNE ASPEKTY NÁVRHU | 305 | Zhrnutie navrhovaných opatrení Oprávnenie Holandského kráľovstva na uplatňovanie opatrenia odchyľujúceho sa od článku 193 smernice 2006/112/ES, pokiaľ ide o využitie mechanizmu prenesenia daňovej povinnosti pre niektoré transakcie v konfekčnom odevnom priemysle. | 310 | Právny základ Článok 395 smernice o DPH 2006/112/ES z 28. novembra 2006 o spoločnom systéme dane z pridanej hodnoty. | 329 | Zásada subsidiarity Návrh patrí do výlučnej právomoci Spoločenstva. Zásada subsidiarity sa preto neuplatňuje. | Zásada proporcionality Návrh je v súlade so zásadou proporcionality z tohto dôvodu (týchto dôvodov): | 331 | Toto rozhodnutie sa týka povolenia udeleného členskému štátu na základe jeho vlastnej žiadosti a nestanovuje žiadnu povinnosť. | 332 | Vzhľadom na veľmi obmedzený rozsah pôsobnosti odchýlky je osobitné opatrenie úmerné sledovanému cieľu. | Výber nástrojov | 341 | Navrhované nástroje: iné. | 342 | Iné nástroje by neboli vhodné z tohto dôvodu (týchto dôvodov): Podľa článku 395 smernice o DPH 2006/112/ES o spoločnom systéme dane z pridanej hodnoty je odchýlka od spoločných pravidiel o DPH možná iba s povolením Rady, ktorá koná jednomyseľne na návrh Komisie. Rozhodnutie Rady je tak najvhodnejším nástrojom, keďže môže byť určené jednotlivým členským štátom. | VPLYV NA ROZPOčET | 409 | Návrh nemá žiadny vplyv na rozpočet Spoločenstva. | DODATOčNÉ INFORMÁCIE | Preskúmanie/revízia/doložka o platnosti | 533 | Návrh zahŕňa doložku o platnosti. | 1. Návrh ROZHODNUTIE RADY, ktorým sa Holandskému kráľovstvu povoľuje uplatňovať opatrenie odchyľujúce sa od článku 193 smernice 2006/112/ES o spoločnom systéme dane z pridanej hodnoty (Iba holandské znenie je autentické) RADA EURÓPSKEJ ÚNIE, so zreteľom na Zmluvu o založení Európskeho spoločenstva, so zreteľom na smernicu Rady 2006/112/ES z 28. novembra 2006 o spoločnom systéme dane z pridanej hodnoty[1], a najmä na jej článok 395 ods. 1, so zreteľom na návrh Komisie[2], keďže: (1) Listom, ktorý generálny sekretariát Komisie zaevidoval 24. novembra 2006, Holandské kráľovstvo požiadalo o povolenie uplatňovať osobitné daňové opatrenia v konfekčnom odevnom priemysle, ako bolo predtým dočasne povolené rozhodnutím 1998/20/ES[3]. (2) V súlade s článkom 395 ods. 2 smernice 2006/112/EHS informovala Komisia listom z 10. júla 2007 ostatné členské štáty o žiadosti predloženej Holandským kráľovstvom. Listom zo 17. júla 2007 Komisia oznámila Holandskému kráľovstvu, že má k dispozícii všetky informácie potrebné na posúdenie žiadosti. (3) Úpravou by sa Holandskému kráľovstvu malo povoliť uplatňovať v konfekčnom odevnom priemysle režim, pri ktorom sa subdodávateľova povinnosť zaplatiť daňovým orgánom DPH prenáša zo subdodávateľa na odevný podnik (dodávateľa). (4) Takéto úpravy sa v minulosti ukázali ako účinné preventívne opatrenie v odvetví, kde je výber DPH sťažený pre problémy s identifikáciou subdodávateľov a kontrolovaním ich činností. Požadované opatrenie by sa teda malo považovať za opatrenie na predchádzanie určitým druhom daňových únikov v konfekčnom odevnom priemysle. (5) Keďže však nízke náklady na pracovnú silu ovplyvňujú výber miesta výroby konfekčných odevov a subdodávatelia presídľujú svoje podniky z jednej krajiny do druhej jednoducho, je potrebné, aby Holandské kráľovstvo preskúmalo a zhodnotilo dosah týchto faktorov na účinnosť danej odchýlky a informovalo o tom Komisiu. (6) Je náležité, že toto opatrenie je dočasné, aby sa Komisii umožnilo zhodnotiť opatrenie na základe správy poskytnutej Holandskom. (7) Odchýlka nebude mať nepriaznivý vplyv na vlastné zdroje Európskych spoločenstiev pochádzajúce z dane z pridanej hodnoty, ani nemá vplyv na výšku účtovanej DPH v konečnej fáze spotreby, PRIJALA TOTO ROZHODNUTIE: Článok 1 Holandskému kráľovstvu sa odchylne od článku 193 smernice Rady 2006/112/ES povoľuje uplatňovať v konfekčnom odevnom priemysle do 31. decembra 2009 režim, pri ktorom sa subdodávateľova povinnosť zaplatiť daňovým orgánom DPH prenáša zo subdodávateľa na odevný podnik (dodávateľa). Článok 2 Holandské kráľovstvo predloží Komisii do 31. júla 2009 správu o celkovom vyhodnotení fungovania predmetného opatrenia, osobitne pokiaľ ide o účinnosť tohto opatrenia a akýkoľvek ďalší údaj o premiestňovaní subdodávateľov v konfekčnom odevnom priemysle do iných krajín. Článok 3 Toto rozhodnutie je určené Holandskému kráľovstvu. V Bruseli […] Za Radu predseda [1] Ú. v. EÚ L 347, 11.12.2006, s. 1. Smernica zmenená a doplnená smernicou 2006/138/ES (Ú. v. EÚ L 384, 29.12.2006, s. 92). [2] Ú. v. EÚ C […], […], s. […]. [3] Ú. v. ES L 8, 14.1.1998, s. 16. Rozhodnutie zmenené a doplnené rozhodnutím 2000/435/ES (Ú. v. ES L 172, 12.7.2000, s. 24) a rozhodnutím 2004/516/ES (Ú. v. EÚ L 221, 21.6.2004, s. 17).